Civil szervezetek támogatási keret páyázat | Szentlőrinc Város Önkormányzat
Címlap » Civil szervezetek támogatási keret páyázat
Civil szervezetek támogatási keret páyázat
Beküldte martin - 2018, április 16 - 12:12
Szentlőrinc Város Önkormányzat Képviselő-testülete nyílt pályázatot hirdet a 2018. évi
civil szervezetek támogatási keretre.
A civil szervezetek által megvalósítandó konkrét program támogatása.
Az államháztartásról szóló 2011. évi CXCV. törvény 50.§ (3) bekezdése alapján nem részesülhet támogatásban az, akinek esedékessé vált és még meg nem fizetett adótartozása, valamint járulék-, illeték- vagy vámtartozása (köztartozása) van.
Az államháztartásról szóló törvény végrehajtásáról szóló 368/2012. (XII.31.) Kormány rendelet 76. § (3) bekezdése alapján nem részesülhet támogatásban az, aki az előző években kapott támogatás felhasználásáról a támogatási szerződésben foglalt határidőig nem számolt el.
A támogatás a pályázó 2018. május 15. és 2018. december 31. között megrendezésre kerülő programokra, rendezvényekre, esélyegyenlőséget elősegítő eseményekre, valamint a civil szervezet elhelyezésére (pl. helyiséghasználat kérése) igényelhető.
A finanszírozás módja és mértéke:
Elszámolható költségtípusok:
A pályázatban rögzített cél megvalósításához szükséges személyi és dologi költségek köre.
A nyertes pályázó köteles az elnyert támogatási összegről a támogatási megállapodásban rögzített módon elszámolni.
- A pályázatot egy eredeti példányban magyar nyelven, az e célra szolgáló pályázati
adatlapon nyújtható be.
- személyesen vagy postai úton,
- borítékon jól láthatóan feltüntetve a pályázó nevét és címét,
- a kiírásnak megfelelően és az egyéb előírt dokumentumok becsatolásával kell benyújtani.
A pályázónak egy alkalommal (az erre vonatkozó felszólítást követő egy héten belül) van
lehetősége hiánypótlásra, amely nem vonatkozhat a pályázat tartalmi elemeinek megváltoztatására. Ha a hiánypótlást a megadott határidőn belül a pályázó nem teljesíti teljes körűen, az a támogatás iránti pályázat elutasítását eredményezi.
A támogatási döntés ellen a pályázó jogorvoslati lehetőséggel nem élhet.
A pályázatnak tartalmaznia kell jelen felhívás mellékletét képező pályázati adatlapban
meghatározott adatokat az alábbiak szerint:
a) a pályázat címét b) a pályázó nevét
c) a pályázó adatait: név, (ha rendelkezik: adóazonosító jel, számlavezető pénzintézet neve, pályázó bank számlaszáma), székhelye, postai címe, a vezető neve, beosztása, telefonszáma, e-mail címe; a kapcsolattartó neve, beosztása, telefonszáma, e-mail címe
d) a pályázat célterületét
e) a pályázat rövid ismertetését
f) a pályázó eddigi tevékenységének ismertetését g) a pályázott program részletes leírását
h) igényelt támogatási összeget
i) nyilatkozatokat a köztehermentességről, összeférhetetlenségről j) közzétételi kérelem
A pályázat kötelező mellékletei (egyesületek, alapítványok, egyházak esetén):
1. A szervezet bejegyzését igazoló kivonat (pl. cégbírósági kivonat)
2. A szervezet tevékenységét bemutató leírás a közösségi cél megjelölésével
3. A szervezet társadalmi aktivitásának igazolása: más szervezetekkel, intézményekkel kötött együttműködés bemutatása mellett
4. A közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról vagy hiányáról szóló nyilatkozat
5. A közzétételi kérelem a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdése szerinti érintettségről
Beadási határidő: 2018. április 30.
A pályázat benyújtásának helye, módja: Szentlőrinc Város Önkormányzat, 7940 Szentlőrinc, Templom tér 8. (aljegyzői iroda) írásban, az erre a célra szolgáló formanyomtatvány beküldésével, az előírt dokumentumok csatolásával.
A pályázatok elbírálásáról dönt: Szentlőrinc Város Önkormányzat Képviselő-testülete
Döntés várható időpontja: 2018. áprilisi képviselő-testületi ülés
A pályázatok eredményéről valamennyi pályázó írásbeli értesítést kap.
· a szervezet előző évi társadalmi aktivitása
· együttműködés más szervezetekkel, intézményekkel, részvétel a városi rendezvényeken
· a civil szervezet által megvalósított program színvonala, illeszkedése az önkormányzati elképzelésekhez
A kiíró fenntartja magának azt a jogot, hogy a pályázótól visszavonja a támogatást, amennyiben azt nem a pályázatban leírt célokra használja fel, illetőleg a támogatással nem számol el.
Felvilágosítást nyújt: dr. Keresztessy Csilla aljegyző (73/570-003)
Teljes felhívás megtekintése